המצב השכיח הוא אל וסת שניוני, כלומר מצב שבו הוסת פסקה ל-6 חודשים לפחות.
הסיבות לאל וסת ראשונית יכולות להיות פגמים מולדים כמו היעדר של חצוצרות או רחם, הפרעות תורשתיות ועוד.
הסיבות לאל וסת שניונית יכולות להיות הפרעות במשקל כמו חסרים תזונתיים והפרעות אכילה, שחלות פוליציסטיות, אי ספיקת שחלות, תת פעילות של בלוטת התריס, מצבים נפשיים כמו דיכאון או מתח, פעילות גופנית מאומצת מדי ועוד.
כדי לאתר את הסיבה המדויקת רפואה המערבית מפנה את הנערה לבירור רפואי. בירור זה כולל בדיקה גניקולוגית, בדיקת אולטראסאונד, בדיקת דם ועוד. במידה ולא נמצאה בעיה מבנית אנטומית נעשה טיפול באמצעים אחרים, למשל אמצעים הורמונליים כמו גלולות למניעת הריון, אמצעים תזונתיים כאשר עולה חשד לירידה קיצונית במשקל שגרמה לתופעה ועוד.
תופעה זו נתפסת כבעיה שמבטאת חוסר והרפואה הסינית מקשרת אותה לתופעות גופניות דומות, למשל גוף צנום, גובה ומשקל נמוכים ועוד. בעיה זו נובעת מחולשה של דם ואנרגיה (צ'י), בעיקר במרידיאנים של הכבד (המרידיאן שמאחסן את הדם), הלב (המרידיאן שאחראי על ייצור דם הוסת) והכליות (המרידיאן שנחשב כמקור לדם הוסת) וכן יובש ברמת אנרגיית הדם.
חולשה זו נובעת לפי הרפואה הסינית מחולשה של אלמנט האדמה, כך שהדיקור נועד לחזק את המרידיאנים של הטחול והקיבה ששייכים לאלמנט זה. כמו כן, הרפואה הסינית ממליצה על שינוי תזונתי כדי לשפר את איכות הדם, למשל לצרוך צמחי מרפא סיניים, מזונות עם עלים ירוקים וכן סלק, אגוזים, שקדים, בשר ופירות אדומים כמו דובדבנים, חמוציות ושזיפים.
תופעה זו נתפסת כבעיה של שחיקת המשאבים הגופניים, כלומר כבעיה של עודף בעיקר תקיעות של דם, צ'י, לחות וליחה. בעיה זו משויכת לנשים שמתישות את עצמן, למשל נשים שעובדות עבודה פיזית או מנטלית קשה, נשים שנמצאות במצבי נפשיים שונים כמו סטרס, לחץ, חרדה, תסכול ועוד, נשים שיש להן הרגלי תזונה לא נכונים או לא סדירים ועוד.
תקיעות זו נוצרת לפי הרפואה הסינית כתוצאה מחולשה של המרידיאנים של הטחול, הכבד ו/או הכליות שהובילו להתייבשות הדם ולהתרוקנות המשאבים הגופניים. בנוסף, תקיעות זו יכולה להיווצר כתוצאה מאכילת מאכלים קרים וחסימת הרחם ע"י לחות. במידה וזו הסיבה מומלץ לעשות פעילות שמשחררת את התקיעות (למשל פעילות גופנית מתונה), לשנות הרגלי אכילה ולהרבות במאכלים מחממים וכן לאזן את הגוף באמצעות מדיטציות, דמיון מודרך, דיקור, טווינה ועוד.
כיצד המטפל ברפואה הסינית בוחר את סוג הטיפול באל וסת?
ברפואה הסינית הבחירה של סוג הטיפול (נק' הדיקור, סוג פורמולת הצמחים או במקרה צורך סוג טיפול המגע ) היא לאחר תשאול של מספר שאלות רלוונטיות, מילוי שאלון רפואי, בדיקת הבטן, הלשון והדופק של המטופלת. לכל אישה יש טיפול מותאם אישית ופרטני.